**Аляксей Валабуеў** (нар. 13 чэрвеня 1981; Рось, Гродзенская вобласць, БССР) — грамадскі актывіст, рэдактар газеты «Свабодны Салігорск».

Біяграфія
---------

Нарадзіўся 13 чэрвеня 1981 года ў пасёлку Рось Ваўкавыскага раёна Гродзенскай вобласці.

У 2003 годзе скончыў Полацкі дзяржаўны ўніверсітэт, атрымаўшы прафесію інжынера-будаўніка па спецыяльнасці «Прамысловае і грамадзянскае будаўніцтва». У жніўні 2003 года размеркаваны ў Салігорск у будаўнічую арганізацыю, дзе працуе інжынерам да цяперашняга часу.

Беспартыйны. З’яўляецца членам Рэспубліканскага Праваабарончага Грамадскага Аб’яднання «Беларускі Хельсінкскі камітэт», член «Маладога Фронту». Удзельнік «Школы правоў чалавека», заснаванай праваабарончым цэнтрам «Вясна» і міжнародным аб’яднаннем «Грамадзянская Беларусь», і іншых грамадскіх адукацыйных праграм.

Грамадска-палітычная дзейнасць
------------------------------

Удзельнік вулічных выступаў 2004—2009 гадоў у Мінску і Салігорску, неаднаразова затрымліваўся міліцыяй і атрымліваў адміністрацыйныя пакаранні за актыўную грамадзянскую пазіцыю.

Падчас перадвыбарчай прэзідэнцкай кампаніі 2006 года з’яўляўся членам ініцыятыўнай групы Аляксандра Мілінкевіча. Стала прымае ўдзел у выбарчых кампаніях у якасці назіральніка ад БХК (выбарчыя кампаніі 2004, 2006, 2007 гадоў). Прымаў удзел у выбарчай кампаніі 2007 года ў мясцовыя саветы, аднак не быў зарэгістраваны ў якасці кандыдата.

Адзін з заснавальнікаў і рэдактар газеты «Свабодны Салігорск». Сталы ўдзельнік журы конкурса малюнкаў крэйдай на асфальце ў Салігорску, які праводзіцца з нагоды прыняцця «Дэкларыцыі аб незалежнасці» 27 ліпеня 1990 года.

Удзельнік і адзін з арганізатараў грамадскай кампаніі «МТС па-беларуску» і «Беларускую кнігу — дзецям».

Ініцыятар гарадскога грамадскага маніторынгу ў Салігорску па стане даступнасці аб’ектаў грамадскага і жыллёвага прызначэння для асоб з абмежаванымі фізічнымі магчымасцямі. Маніторынг праводзіў у красавіку — жніўні гэтага года Беларускі Хельсінкскі камітэт з удзелам прадстаўнікоў салігорскага філіяла «Маладога фронту».

Быў кандыдатам па 13-й выбарчай акрузе г. Салігорска на мясцовых выбарах у красавіку 2010 года. Згодна з афіцыйнымі вынікамі, атрымаў 28% галасоў выбаршчыкаў.

6 ліпеня 2010 года ініцыяваў кампанію «Еўрапейская адукацыя». Асноўнай мэтай з’яўлялася далучэнне Беларусі да Балонскага працэсу. У межах кампаніі былі накіраваны звароты ў Палату прадстаўнікоў. 23 ліпеня 2010 года старшыня камісіі Палаты Прадстаўнікоў па адукацыі, культуры і навукова-тэхнічным прагрэсе, спадар Здановіч, спаслаўся на тое, што далучэнне да Балонскага працэсу з’яўляецца кампетэнцыяй урада, а не парламента. У цяперашні час завяршаецца работа над Кодэксам аб адукацыі, сцвярджалася ў адказе. У кодэксе маюць быць урэгуляваныя ўзнятыя кампаніяй пытанні. Як паведамілі ў Савеце Міністраў, зварот накіраваны на разгляд у Міністэрства адукацыі, якое дасць больш канкрэтны адказ.

24 ліпеня 2010 года прэзідэнт Беларусі Аляксандр Лукашэнка даручыў міністру адукацыі пачаць працэдуру далучэння Беларусі да Балонскага працэсу.

Адзін з ініцыятараў кампаніі супраць вырубкі ляснога масіву «Абаронім лес» у Салігорску, якая пачалася ў 2010 годзе. У межах ініцыятывы падпісаў адкрыты ліст да кіраўніцтва горада разам з іншымі вядомымі асобамі. Прымаў удзел у зборы подпісаў, за што быў аштрафаваны Салігорскім раённым судом, які палічыў гэта ўдзелам у несанкцыянаванай акцыі. Кампанія завяршылася частковай зменай планаў мясцовай улады на карысць патрабаванняў прадстаўнікоў грамадскасці.

Зноскі
------

1. ↑  Аляксей Валабуеў(недаступная спасылка)
2. ↑  Салігорскія актывісты Алег Борын і Аляксей Валабуеў аштрафаваныя на адну і пяць базавых велічыняў **(нявызн.)** (19 верасня 2006).
3. ↑  *Севярын Квяткоўскі*. Затрыманні ў Салігорску **(нявызн.)** (15 чэрвеня 2006).
4. ↑  У Салігорску актывістаў аштрафавалі і выпусцілі **(нявызн.)** (18 верасня 2006).
5. ↑  Архіўная копія **(нявызн.)**(недаступная спасылка) (17 верасня 2006). Архівавана з першакрыніцы 15 верасня 2009. Праверана 20 кастрычніка 2021.
6. ↑  Архіўная копія **(нявызн.)**(недаступная спасылка). Архівавана з першакрыніцы 5 сакавіка 2016. Праверана 20 кастрычніка 2021.
7. ↑  Улады выкарыстоўваюць тэракт для застрашвання іншадумцаў **(нявызн.)**.  Наша Ніва (8 ліпеня 2008).
8. ↑  Архіўная копія **(нявызн.)**(недаступная спасылка). Архівавана з першакрыніцы 13 снежня 2010. Праверана 20 кастрычніка 2021.
9. ↑  Конкурс малюнкаў у Салігорску Архівавана 16 верасня 2009.
10. ↑  27 июля в Солигорске состоялся ежегодный конкурс рисунков мелом, посвященный годовщине подписания декларации Независимости Беларуси (руск.).
11. ↑  КОНКУРС БЕЛАРУСКІХ МАЛЮНКАЎ 2008 Архівавана 11 жніўня 2010.
12. ↑  Абаненты беларусізуюць МТС Архівавана 16 верасня 2009.
13. ↑  Маладафронтаўцы спадзяюцца на поспех(недаступная спасылка)
14. ↑  Беларускую кнігу-дзецям!(недаступная спасылка)
15. ↑  Стартаваў марафон «Беларускую кнігу — дзецям»
16. ↑  Інвалідам уваходу няма(недаступная спасылка)
17. ↑  Прааналізавалі даступнасць аб’ектаў для інвалідаў **(нявызн.)**(недаступная спасылка). Архівавана з першакрыніцы 22 кастрычніка 2021. Праверана 20 кастрычніка 2021.
18. ↑  Мы абыйшлі кожную кватэру Архівавана 4 сакавіка 2016.
19. ↑  На выбары дзеля атрымання досведу!(недаступная спасылка)
20. ↑  Выбары 2010(недаступная спасылка)
21. ↑  Новая кампанія ад МФ: «Еўрапейская адукацыя»
22. 1 2  Забалонім Беларусь
23. ↑  Лукашэнка даручыў міністру адукацыі пачаць працэдуру далучэння Беларусі да Балонскага працэсу **(нявызн.)**.  Наша Ніва.
24. ↑  У Салігорску стартуе грамадская кампанія «Абаронім лес» **(нявызн.)**.  Наша Ніва.
25. ↑  Спынім знішчэнне салігорскага лесу. Зварот грамадскасці(недаступная спасылка)
26. ↑  Штрафы за збор подпісаў у абарону лесу Архівавана 18 чэрвеня 2011.
27. ↑  Общественность отстояла солигорский лес (руск.).  Беларускі партызан.(недаступная спасылка)

Спасылкі
--------